Bella Dally

Nabilah Ali Dally atau lebih dikenali sebagai Bella Dally (Jawi: نبيلة بنت علي دلي; lahir 27 September 1991) merupakan seorang pelakon dan model wanita Malaysia.Biodata Bella Dally, artis kacukan Melayu, Pakistan dan Filipina Azhan.co. (26 Jun 2016). Dicapai pada 8 April 2017.Dilema Bella Dally Utusan Malaysia (27 Mei 2012). Diperoleh pada 3 April 2014. Bakat beliau dicungkil oleh Datuk Rosyam Nor menerusi rancangan pencarian bakat baharu dalam bidang lakonan, Pilih Kasih musim pertama pada 2009, dan sejak itu beliau telah berlakon dalam beberapa drama TV, filem dan telefilem.

Kehidupan awal
Beliau dilahirkan pada 27 September 1991 di Kota Kinabalu, Sabah dan merupakan anak bongsu daripada dua adik-beradik kepada ibunya Weana Quadra dan bapanya, Ali Dally Abdul Wahid Daly.Garret Dawum (21 Oktober 2013). Jiwa lara Bella  Utusan Malaysia. Dicapai pada 8 Jun 2014. Beliau mempunyai seorang abang, iaitu Affendy Ali Dally yang merupakan bekas Timbalan Pengerusi Perbadanan Kemajuan Filem Nasional Malaysia (FINAS). Nabilah memiliki darah kacukan bapa (Melayu-Pakistan) dan ibu (Inggeris-Filipina).Zubir Mohd Yunos (22 Januari 2012). Penangan Vanila Coklat  BiPop, Berita Harian. Dicapai pada 23 Januari 2012.

Kerjaya
Bella Dally memulakan kerjaya lakonan pada 2009 selepas bakatnya dicungkil oleh Datuk Rosyam Nor menerusi rancangan pencarian bakat baharu dalam bidang lakonan, Pilih Kasih musim pertama yang mana beliau menduduki tempat keempat.

Drama pertama lakonannya ialah Qalesya musim kedua yang dibintangi oleh Elfira Loy, disiarkan di Astro Prima pada 2010, diikuti oleh drama pendidikan, 6 Progresif lakonan Zahiril Adzim, Nas-T dan Faralyna Idris.Nina Farzuin Md Sharom (3 November 2012). Zahiril, Fadhlan & Bella beri yang terbaik demi 6 Progresif Sinar Harian. Diperoleh pada 15 April 2018. Bella membuat penampilan filem cereka pertama menerusi filem dokumentari seram pada 2011, Seru arahan bersama Pierre Andre dan Woo Ming Jin terbitan Tayangan Unggul.Budiey (14 April 2011). Sinopsis Trailer Poster FIlem SERU Sensasi Selebriti. Diperoleh pada 15 April 2018.

Pada pertengahan 2012, Bella menjadi sebahagian daripada barisan pelakon utama siri drama Friday I'm In Love bersama Qi Razali, Ryzal Jaafar, Zoey Rahman, Aiman Hakim Ridza dan Nelydia Senrose. Beliau digandingkan bersama Atikah Suhaime dan Intan Ladyana dalam siri drama Dewi Lasak arahan Pierre Andre yang bersiaran di TV3. 

Bella diberi kepercayaan oleh pengarah Along Kamaludin untuk memegang watak Natrah menerusi drama biopik 13 episod, Natrah yang disiarkan di RTM TV1 bermula 6 Disember 2012. Beliau memegang watak utama sebagai Maria Huberdina Hertogh pada zaman mudanya. Pada 21 Mac 2013, Bella memegang watak Erna dalam filem Gila-Gila Remaja 2 yang dibintangi oleh Hairul Azreen dan Faralyna Idris, ia juga merupakan kesinambungan daripada filem asal 1985 dengan judul sama yang dibintangi oleh Faizal Hussein.Nurezzatul Aqmar Mustaza (23 Mac 2013). Gila-Gila Remaja 2 ala Bollywood Sinar Harian. Diperoleh pada 14 April 2018.

Bella berlakon bersama Aaron Aziz, Tiz Zaqyah dan pelakon Filipina Jericho Rosales dalam telenovela Kusinero Cinta; memegang watak sebagai Justina. Beliau dilantik sebagai duta produk Muslimah, Ariani, seterusnya melancarkan jenama tudung sendiri Bella Dally by Ariani. Beliau memegang watak sebagai Maya, seorang wanita misteri dalam filem cereka sains Desolasi arahan Syafiq Yusof, filem ini ditayangkan pada 8 Disember 2016 dan menggandingkan beliau bersama Syamsul Yusof memegang watak Aiman.Nadia Azam (28 November 2016). Sikap Syamsul bikin Bella Dally betah di lokasi Malaysiakini. Diperoleh pada 23 April 2017

Bella memegang watak pembantu sebagai Hawa dalam siri drama patriotik enam episod, Anak Merdeka lakonan Remy Ishak, Elvis Chin dan Thanuja Ananthan. Projek TV beliau seterusnya ialah menerusi watak lakonannya sebagai gadis bisu bernama Siti Nailufar dalam drama Makmum Yang Paling Aku Cinta, lakonan bersama Nazrief Nazri.

Beliau berlakon bersama Mira Filzah, Ungku Ismail Aziz, Jasmine Suraya Chin dan Fizo Omar dalam drama Adellea Sofea arahan Shahrulezad Mohameddin, di mana beliau memegang watak sebagai Iliya.Sudirman Mohd Tahir (15 Januari 2020). Bella lepas geram Harian Metro. Dicapai pada 19 Januari 2020.

Kehidupan peribadi
Pada tahun 2012, beliau menukar namanya dari Nabilah Dally kepada Bella Dally bagi mengelakkan kekeliruan dengan pelakon Nabila Huda; pada 2014, beliau memutuskan untuk memakai tudung. Beliau berkahwin dengan pelakon Nazim Othman pada 10 September 2016, namun mengumumkan perceraian mereka pada 17 Mei 2018.Zaidi Mohamad (30 Disember 2016). Kahwin bukan tiket Nazim, Bella Dally dedah kisah peribadi Berita Harian. Diperoleh pada 1 Januari 2017.Zaidi Mohamad (17 Mei 2018). Nazim, Bella Dally bercerai Berita Harian. Diperoleh pada 18 Mei 2018.

Pada 12 Januari 2019, Bella mengikat tali pertunangan dengan seorang ahli perniagaan Arif Izuddin Mohd Radzali selepas lima bulan berkenalan. Majlis pertunangan diadakan secara tertutup dan hanya dihadiri keluarga serta kenalan rapat. Pasangan ini diijabkabulkan pada 30 Mac 2019.

Pada 18 Oktober 2020, Bella telah ditahan polis akibat melanggar Perintah Kawalan Pergerakan Bersyarat dengan berbasikal rentas negeri.Nurul Hidayah Bahaudin (21 Oktober 2020). Artis wanita ditahan akibat berbasikal rentas negeri Harian Metro. Dicapai pada 22 Oktober 2020.Malinda Absul Malik (21 Oktober 2020). Bella Dally ditahan rentas negeri Kosmo!. Dicapai pada 22 Oktober 2020. Beliau dilaporkan telah memohon maaf akibat tindakannya itu.Sudirman Mohd Tahir (21 Oktober 2020). Bella Dally mohon maaf Harian Metro. Dicapai pada 22 Oktober 2020. Bella memaklumkan beliau telah memberi keterangan di Balai Polis Daerah Gombak.Aizam Manaf (21 Oktober 2020). Bella Dally perjelas kekeliruan - "Untuk makluman, saya telah selesai memberikan keterangan dan..." Media Hiburan. Dicapai pada 22 Oktober 2020.

Filemografi

Filem
 Tahun Tajuk Watak Catatan 2011 Seru Ain Filem pertama 2013 Gila-Gila Remaja 2 Erna Pembikinan semula dari filem Gila-Gila Remaja 2016 Desolasi  Maya 2022 Seratus Penunggang Basikal #1 Penampilan khas 

Drama
 Tahun Tajuk Watak Saluran TV Catatan  2010 Qalesya 2  ShakiraAstro Prima Drama pertama  2010-2011 Serapah Darah Bulan Madu Mona2011 Inspirasi Varsiti  MiraTV1 Sehelai Rambut Dibelah Tujuh  Vanila Coklat Liana TV3 2011-2013 6 Progresif Lily TV92012 Jangan Bunuh Matahariku  TV2 Miss Octopus Asmira TV3 Friday I'm In Love  Ana TV9 Natrah Natrah TV12013 Plus One Shasha TV9 Surat Dari Langit Biru Anis TV3 Memberku Hawa Tish Astro Ria Dewi Lasak Dewi AndaliaTV32014 Kalimah Jiwa Aina Sofea Kusinero Cinta Justina Astro Mustika HD 2015 Akulah Balqis Cikgu Balqis TV32016 Cinta 11 Syarat  Rasya Astro Prima Surah Buat Maisarah  Zalikha TV3 2017 Anak Merdeka Hawa Astro Prima 2018 Makmum Yang Paling Aku Cinta Siti Nailufar Unifi TV 2019–2020 Adellea Sofea IliyaTV3 2020 Ben & Bella Nisaa Sepenggal PuisiAimi Astro Citra 2021 Realiti Cinta Shadila WeTV 2022 Aku Pilih Bahagia Humaira TV1 2023 Cik Misi 123 Dr Erin Astro Ria

Telefilem
 Tahun Tajuk Watak Saluran TV 2010 Kabus Di Balik Bayu Sarimah TV2 2012 Friday I'm In Love: Episod Akhir Ana TV9 2014 Ady Valentino Eyza TV3 2015Papa Yibbie MelissaTV92016 Ayah Mentuaku Nisa Cinta 11 Syarat Raya Rasya Astro Prima 2018 Cubaan Bahagia Mawar ntv72019 Cikgu Pencen Fatihah TV1 Durian Oh Durian ZurinTV3 2020 Hantu Penunjuk Jalan Lin 2022 Oh My Vaksin 

Televisyen
 Tahun Tajuk Peranan Saluran TV 2009 Pilih Kasih (Musim 1) Dirinya sendiri/PesertaTV2 2017 Seleksi Hijab Dirinya sendiri/pengacara

Anugerah dan pencalonan
TahunAnugerahKategoriKeputusan2009Pilih Kasih

Rujukan

 Pautan luar 



Kategori:Pelakon wanita Malaysia
Kategori:Kelahiran 1991
Kategori:Pelakon wanita Malaysia abad ke-21
Kategori:Orang hidup
Kategori:Orang dari Sabah
Kategori:Orang Malaysia berketurunan Melayu
Kategori:Orang Malaysia berketurunan Inggeris
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Peragawati Malaysia
Kategori:Peserta Pilih Kasih
Kategori:Orang Malaysia berketurunan Filipina
Kategori:Orang Malaysia berketurunan Pakistan